ระเบียบองค์การบริหารส่วนตำบลงิ้วระเบียบองค์การบริหารส่วนตำบลงิ้วว่าด้วยข้อมูลข่าวสารของราชการพ.ศ.๒๕๕๐ เพื่อให้การบริหารการจัดระบบการขอการอนุญาตและการบริหารข้อมูลข่าวสารของราชการที่อยู่ในความรับผิดชอบขององค์การบริหารส่วนตำบลงิ้วอำเภอปักธงชัย จังหวัดนครราชสีมา เป็นไปด้วยความเรียบร้อยรวดเร็วและมีประสิทธิภาพถูกต้องตามกฎหมายและระเบียบของราชการอาศัยอำนาจตามความในมาตรา ๗ และ ๙แห่งพระราชบัญญัติข้อมูลข่าวสารของราชการ พ.ศ.๒๕๔๐ องค์การบริหารส่วนตำบลงิ้ว จึงออกระเบียบฯ ไว้ดังต่อไปนี้ข้อ ๑ระเบียบนี้เรียกว่า ระเบียบองค์การบริหารส่วนตำบลงิ้วว่าด้วยข้อมูลข่าวสารราชการ พ.ศ.๒๕๕๐ข้อ ๒[๑]ระเบียบนี้ให้ใช้บังคับตั้งแต่วันประกาศเป็นต้นไปข้อ ๓บรรดาระเบียบ ข้อบังคับและคำสั่งอื่นใดขององค์การบริหารส่วนตำบลงิ้วในส่วนที่กำหนดไว้แล้วในระเบียบนี้หรือซึ่งขัดแย้งกับระเบียบให้ใช้ระเบียบนี้แทนข้อ ๔ระเบียบนี้ให้ใช้บังคับแก่พนักงานส่วนตำบลลูกจ้างและผู้ซึ่งมาช่วยปฏิบัติงานขององค์การบริหารส่วนตำบลงิ้วข้อ ๕ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริงข้อมูลหรือสิ่งอื่นใดๆ ตามกฎหมายว่าด้วยข้อมูลข่าวสารของราชการอยู่ในความรับผิดชอบขององค์การบริหารส่วนตำบลงิ้วส่วนราชการ หมายความว่าส่วนราชการในองค์การบริหารส่วนตำบลงิ้วและหน่วยงานอื่นที่อยู่ภายใต้การกำกับดูแลขององค์การบริหารส่วนตำบลงิ้วเจ้าหน้าที่ประสานงาน หมายความว่าผู้ซึ่งปฏิบัติงานให้แก่องค์การบริหารส่วนตำบลงิ้วข้อ ๖ให้นายกองค์การบริหารส่วนตำบลงิ้วรักษาการให้เป็นไปตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติระเบียบนี้ได้ให้นายกองค์การบริหารส่วนตำบลงิ้วมีอำนาจวินิจฉัยสั่งการตามที่เห็นสมควรหมวด๑คณะกรรมการบริหารข้อมูลข่าวสาร ข้อ ๗ให้มีคณะกรรมการบริหารข้อมูลข่าวสารองค์การบริหารส่วนตำบลงิ้วประกอบด้วยนายกองค์การบริหารส่วนตำบลเป็นประธาน รองนายกองค์การบริหารส่วนตำบล เป็นรองประธานปลัดองค์การบริหารส่วนตำบล หัวหน้าส่วนการคลัง หัวหน้าส่วนโยธาเจ้าหน้าที่วิเคราะห์นโยบายและแผนบุคลากร เจ้าพนักงานพัสดุเป็นกรรมการและเจ้าพนักงานธุรการ เป็นกรรมการ/เลขานุการข้อ ๘ให้คณะกรรมการบริหารข้อมูลข่าวสารขององค์การบริหารส่วนตำบลงิ้วมีอำนาจและหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหารการจัดระบบการขอการอนุญาตและการบริหารข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมันตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อทางราชการ(๔)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๕) เชิญบุคลากรใดๆมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๖) ดำเนินการอื่นใดตามที่นายกองค์การบริหารส่วนตำบลมอบหมายข้อ ๙การประชุมคณะกรรมการบริหารข้อมูลข่าวสารองค์การบริหารส่วนตำบลงิ้วต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการหรือรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด๒การจัดระบบข้อมูลข่าวสาร ข้อ ๑๐ให้หน่วยงานในองค์การบริหารส่วนตำบลงิ้วประเภทข้อมูลที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการ กฎหมายอื่นและระเบียบของราชการข้อ ๑๑ในการดำเนินงานตามข้อ ๑๐ให้หน่วยงานในองค์การบริหารส่วนตำบลงิ้วจัดให้มีเจ้าหน้าที่เพื่อควบคุมดูแลตรวจสอบ ติดตามและประสานงานในการดำเนินงานดังกล่าวให้เป็นไปด้วยความเรียบร้อยหมวด๓การขอข้อมูลข่าวสารและการอนุญาต ข้อ ๑๒ให้ส่วนราชการ ข้าราชการพนักงานหรือลูกจ้างของส่วนราชการหรือบุคคลที่ประสงค์จะเข้าตรวจดู ศึกษาค้นคว้าหรือขอสำเนาข้อมูลข่าวสารทำหนังสือหรือยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่อนายกองค์การบริหารส่วนตำบลงิ้วหรือผู้มีอำนาจอนุญาตสำหรับกรณีจำเป็นเร่งด่วนเจ้าหน้าที่ประสานงานอาจขอด้วยวาจาหรือทางโทรสารก็ได้ โดยให้แจ้งชื่อ ตำแหน่ง และที่อยู่ของผู้ขอด้วยคำสั่งไม่ให้เปิดเผยข้อมูลข่าวสารจะกำหนดเงื่อนไขอย่างใดก็ได้แต่ต้องระบุไว้ด้วยว่าที่เปิดเผยไม่ได้เพราะเป็นข้อมูลข่าวสารประเภทใดและเพราะเหตุใดและให้ถือว่าการมีคำสั่งเปิดเผยข้อมูลข่าวสารของราชการเป็นดุลพินิจโดยเฉพาะของเจ้าหน้าที่ผู้รับผิดชอบศูนย์ข้อมูลข่าวสารองค์การบริหารส่วนตำบลงิ้วตามลำดับสายการบังคับบัญชาแต่ผู้ขอรับข้อมูลข่าวสารอาจคัดค้านคำสั่งไม่อนุญาตต่อคณะกรรมการบริหารข้อมูลข่าวสารองค์การบริหารส่วนตำบลงิ้วให้วินิจฉัยการเปิดเผยข้อมูลข่าวสารได้ตามระเบียบนี้ ภายใน ๑๕ วันนับแต่ได้รับทราบคำสั่งไม่เปิดเผยข้อมูลข่าวสารขององค์การบริหารส่วนตำบลงิ้วและให้คณะกรรมการบริหารข้อมูลข่าวสารองค์การบริหารส่วนตำบลงิ้ววินิจฉัยให้แล้วเสร็จภายใน๓๐ วันนับแต่ได้รับคำร้องหากจะขยายรวมแล้วต้องไม่เกิน ๖๐ วันคำสั่งไม่รับฟังคำร้องคัดค้าน ผู้มีคำร้องคัดค้านอาจยื่นอุทธรณ์ต่อคณะกรรมการข้อมูลข่าวสารของราชการตามพระราชบัญญัติข้อมูลข่าวของราชการพ.ศ. ๒๕๔๐ ต่อไปข้อ ๑๓การขอข้อมูลข่าวสารตามกฎหมายเรียกพยานเอกสารของศาลให้นำเสนอนายกองค์การบริหารส่วนตำบล หรือรองนายกองค์การบริหารส่วนตำบลผู้ได้รับมอบหมายพิจารณาอนุญาตและให้พนักงานส่วนตำบลผู้รับผิดชอบตั้งแต่ระดับ ๓ขึ้นไป เป็นผู้รับรองสำเนาข้อมูลข่าวสารข้อ ๑๔ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษเพิ่มเติมการขอข้อมูลข่าวสารและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยหมวด๔การบริหารข้อมูลข่าวสาร ข้อ ๑๕ให้หน่วยงานในองค์การบริหารส่วนตำบลงิ้วรวบรวมจัดเตรียมและจัดให้มีข้อมูลข่าวสารที่ดำเนินการเสร็จแล้วและอยู่ในความรับผิดชอบเพื่อเผยแพร่ขายจำหน่ายจ่ายแจกตรวจดูและศึกษาค้นคว้าตลอดจนจัดหาและจัดทำสำเนาข้อมูลข่าวสารดังกล่าวตามกฎหมายว่าด้วยข้อมูลข่าวสารของราชการการบริหารข่าวสารนอกจากที่กล่าวในวรรคหนึ่งให้เป็นไปตามคำแนะนำหรือความเห็นของคณะกรรมการบริหารข้อมูลข่าวสารองค์การบริหารส่วนตำบลงิ้วข้อ ๑๖ข้อมูลข่าวสารที่อยู่ระหว่างดำเนินการให้ถือปฏิบัติตามข้อ๑๕ โดยอนุโลม เว้นแต่เป็นเรื่องลับตามระเบียบว่าด้วยการรักษาความปลอดภัยแห่งชาติพ.ศ. ๒๕๑๗ หรือระเบียบที่คณะรัฐมนตรีกำหนด ว่าด้วยการรักษาความลับของราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือที่ผู้มีอำนาจอนุญาตตามข้อ ๑๒ เห็นว่าเป็นเรื่องที่ไม่ต้องเปิดเผยข้อ ๑๗ข้อมูลข่าวสารที่มีไว้เพื่อขายหรือจำหน่ายให้คิดค่าใช้จ่ายต่างๆตามหลักเกณฑ์ที่คณะกรรมการบริหารข้อมูลข่าวสารองค์การบริหารส่วนตำบลงิ้วข้อ ๑๘การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่คณะกรรมการบริหารข้อมูลข่าวสารองค์การบริหารส่วนตำบลงิ้วกำหนดโดยความเห็นชอบของคณะกรรมการตามกฎหมายว่าด้วยข้อมูลข่าวสารของราชการการรับรองสำเนาข้อมูลข่าวสารตามวรรคหนึ่งให้พนักงานที่รับผิดชอบข้อมูลข่าวสารนั้นตั้งแต่ระดับ ๓หรือเทียบเท่าขึ้นไปเป็นผู้รับรอง โดยลงลายมือชื่อพร้อมทั้งชื่อตัว ชื่อสกุลและตำแหน่งตลอดจนวัน เดือน ปี ให้ชัดเจนทั้งนี้ให้รับรองตามจำนวนที่ผู้ยื่นคำขอขอให้รับรองข้อ ๑๙รายได้จากการขายหรือจำหน่ายข้อมูลข่าวสารข้อ๑๗ และค่าธรรมเนียมตามข้อ ๑๘ ให้ถือเป็นรายได้ขององค์การบริหารส่วนตำบลงิ้วข้อ ๒๐การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วน ให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลาและค่าใช้จ่ายในการส่ง ทั้งนี้ให้หัวหน้าส่วนราชการหรือเทียบเท่าขึ้นไปเป็นผู้พิจารณาอนุมัติข้อ ๒๑การบริการข้อมูลข่าวสารให้ดำเนินการให้แล้วเสร็จโดยเร็ว ทั้งนี้ให้ถือปฏิบัติตามระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒หมวด๕สถานที่บริการข้อมูลข่าวสาร ข้อ ๒๒ให้หน่วยงานในองค์การบริหารส่วนตำบลงิ้วควบคุมดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบของราชการและจัดสถานที่บริการข้อมูลข่าวสารคือที่ทำการองค์การบริหารส่วนตำบลงิ้ว เป็นสถานที่ติดต่อเพื่อขอรับข้อมูลข่าวสารหรือให้คำแนะนำในการติดต่อกับหน่วยงานของรัฐโดยให้มีหน้าที่เพิ่มเติม ดังต่อไปนี้(๑)ให้บริการข้อมูลข่าวสารที่อยู่ระหว่างดำเนินการของหน่วยงานในองค์การบริหารส่วนตำบลงิ้วและข้อมูลข่าวสารที่ดำเนินการเสร็จแล้ว(๒) เป็นศูนย์ประสานงานกับหน่วยงานในองค์การบริหารส่วนตำบลงิ้วเพื่อให้บริการข้อมูลข่าวสาร(๓)จัดทำประกาศองค์การบริหารส่วนตำบลงิ้วกำหนดสถานที่ติดต่อขอรับข้อมูลข่าวสารขององค์การบริหารส่วนตำบลงิ้วเพื่อลงพิมพ์ในราชกิจจานุเบกษาประกาศณ วันที่ ๕ กรกฎาคม พ.ศ. ๒๕๕๐เกรียงไกรเทียมเสมอนายกองค์การบริหารส่วนตำบลงิ้วปริยานุช/ผู้จัดทำ๙ตุลาคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๓๑ ง/หน้า ๒๙/๒๔ กันยายน ๒๕๕๐